Kies jou SA-speler van die Wêreldbekerrugby-toernooi | Maroela Media
Suid-Afrika se Eben Etzebeth vier 'n oorwinning saam met sy spanmaat, RG Snyman (4 Oktober 2019) (Foto: AP Photo/Shuji Kajiyama)
Die Springbokke het Saterdag oorwinning gevier teen Engeland tydens die Wêreldbekerrugby-toernooi in Japan.
Die Suid-Afrikaanse rugbyspan het vir 'n derde keer die Web Ellis-trofee verower toe hulle die Rose in die eindstryd met 32-12 verslaan het.
Die Springbokke is Sondag boonop as Wêreldrugby se span van die jaar aangewys en Rassie Erasmus het die toekenning vir breier van die jaar ontvang. Pieter-Steph du Toit, Springbok-flank, is aangewys as die rugbyspeler van die jaar, met sy meer as 50 duikslae tydens die toernooi. Hy is soms beskryf as die "hart en siel van die Bokke se enjinkamer". Die Bok-vleuel Cheslin Kolbe is aanvanklik ook vir dié prys benoem.
Nou wil Maroela graag ons eie Springbok van die Wêreldbekerrugby-toernooi aanwys! Die Springbok-rugbyspeler wat deur die meeste persone benoem word, sal uiteindelik as Maroela se speler van die toernooi aangewys word.